Wulmsdörp (Landkreis Horborg)

duum
Wulmsdörp () is en Dörp in de Gemeen Vosshusen in’n Landkreis Horborg, Neddersassen. Binnen de Gemeen höört de Oort to de Oortschop Vosshusen.

 Geografie 

In’n Oosten un Süüdoosten von Wulmsdörp is dat Gelänn von de Fischbeker Heid un de Horbörger Bargen präägt. De Oort liggt op en Höögd von 48 bet 57 Meter över de See.

De Naveröörd sünd Vosshusen in’n Noorden, Fischbeek un Neegraven in’n Noordoosten (de beiden höört to Hamborg), Tempelbarg in’n Oosten, Doasdörp in’n Süden, Swiersdörp, Ilsdörp un Arsdörp in’n Süüdwesten un Ketzendörp un Öbergünn in’n Westen.

 Historie 

Wulmsdörp kummt 1197 toeerst in en Oorkunn vör, in de de nobiles von Buxthu Land in Wulmsdörp an dat ole Klooster bi Buxthu afgeevt. De Naam kummt wohrschienlich von Wulfmer sien Dörp. 

In de Franzosentied von 1810 bet 1814 hett de Oort to de Mairie Mesborg in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to dat Amt Mesborg tohöört un is denn Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en gröttern Landkreis Horborg worrn.

Von Wulmsdörp ut is 1835 de Anbo Nee Wulmsdörp oder Vosshusen anleggt worrn, de mit de Tied jümmer mehr anwussen is. Na’n Tweten Weltkrieg weer de Anbo denn al grötter as Wulmsdörp sülvs. 
An’n 1. Mai 1964 sünd de Enklaven „Bredenheid“ (Ketzendörp) un „Ilsdörper Moor“ (Ilsdörp) Deel von de Gemeen Wulmsdörp worrn.
Un an'n 11. Dezember 1964 hett de Gemeen Wulmsdörp sien Naam ännert op den von’n Anbo — „Neu Wulmstorf“. 
An'n 1. Januar 1970 is de Gemeen Doasdörp en Oortschop vun de Gemeen worrn. 
An’n 1. Juli 1972 sünd de Gemenen Ilsdörp (mit Arsdörp un Höll), Raa (mit Mienenbüddel un Ömbüddel), Rübk un Swiersdörp Oortschopen in de Gemeen Vosshusen worrn.

 Inwahnertall 

 * tohoop mit Vosshusen un Wulmsdörpermoor

 Religion 

Wulmsdörp is evangeelsch-luthersch präägt un höört to dat Kaspel von de Nicolai-Kark in Ilsdörp.

För de Kathoolschen is de Marien-Kark in Buxthu tostännig.

 Gemeenvörsteihers/Börgermeesters 
Dagmar Müller-Staats: Von Voßhusen nach Neu Wulmstorf. Neu Wulmstorf 2000, S. 95.
 Tied  Naam  Partei 1862–30. Mai 1865  Christian Peters 1. Juni 1865–21. April 1871  Peter Mojen   22. April 1871–31. Mai 1877  Peter Meyer   1. Juni 1877–2. Mai 1883  Heinrich Martens   3. Mai 1883–16. Mai 1895  Johann Lohmann   17. Mai 1895–16. März 1905  Wilhelm Peters   1. Juni 1901–5. April 1913  Peter Meyer   6. April 1913–20. April 1916  Peter Mojen   20. Juni 1916–26. Juni 1919  Heinrich Martens   27. Juni 1919–29. September 1933  Wilhelm Hillermann   29. September 1933–Mai 1945  Ernst Peters   Mai 1945–19. April 1946  Wilhelm Hillermann   19. April 1946–17. Dezember 1948  Otto Hauschild   17. Dezember 1948–14. Dezember 1954  Ernst Peters   14. Dezember 1954–16. Oktober 1964  Karl Marin   16. Oktober 1964–22. Oktober 1968  Heinz Wanke  CDU 22. Oktober 1968–19. Februar 1969  Karl Marin   19. Februar 1969–9. Januar 1970  Klaus Hansen   10. April 1970–30. Juni 1972  Karl Marin  

 Kultur 

 Verenen 

En Plichtfüürwehr is 1902 in Wulmsdörp inricht worrn. De hett sik denn 1935 mit de Plichtfüürwehr in Doasdörp tohoopdann un denn en freewillige Füürwehr billt.

 Weertschop un Infrastruktur 

In’n Westen von dat Dörp steiht en lütt Windpark mit dree Windrääd.

 Verkehr 
duum|Oortsschild mit’n plattdüütschen Naam
Dör Wulmsdörp löppt de Landsstraat 235, de in’n Noorden na Vosshusen an de Bundsstraat 73 ran geiht un in’n Süüdwesten na Ilsdörp an de Bundsstraat 3 ran. Lüttjere Straten gifft dat ans na Tempelbarg un Ketzendörp.

De nächste Autobahn is de Autobahn 1. De Opfohrt 44 Raad liggt so negen Kilometer in’n Süden von Wulmsdörp.

De nächste Bahnhoff is so bi ölven Kilometer wied weg in’n Noordwesten de Bahnhoff Buxthu an de Nedderelvbahn, aver de S-Bahnhoff von de S 3 in Vosshusen liggt man veer Kilometer wied weg in’n Noorden.

 Footnoten 

Kategorie:Oort
Kategorie:Landkreis Horborg